بسم الله الحمد لله والصلاة والسلام على رسول الله وعلى آله وصحبه ومن والاه. واشهد ان لا اله الا الله وحده لا شريك له. واشهد ان محمد عبده ورسوله اللهم صلي على سيدنا محمد النبي وازواجه امهات المؤمنين وذرياته وال بيته. كما صليت على ال ابراهيم انك حميد مجيد
اما بعد آآ المجلس العاشر من هذه السلسلة المباركة قباسات نور. الحقيقة المجلس ده اه ما كنتش عارف اسميه ايه يعني هو الناس اللي بتعمل الاعلان بقى هم اللي سموه يعني ايه مؤمن كافر. ايه الحاجات الحركات بتاعتكم دي
فالحقيقة انا ما كانش فيه اسم يعني في دماغي فحكيت لهم يعني احنا عايزين نتكلم عن ايه فسموه كده. الحقيقة النهاردة عاوزين نعقد مقارنة آآ بين مشهدين. مشهد اتكلمنا عنه بالتفصيل الدرس اللي فات
وهو اه مشهد ايات النور. الله نور السماوات والارض الكلام ده اتكلمنا عنه المرة اللي فاتت ومشهد ذكره الله عز وجل بعد هذه الاية. طبعا الاية دي هم ايتين يعني في بيوت اذن الله ان ترفع ويذكر فيها اسمه. يسبح له فيها
والاصال رجال لا تلهيهم تجارة ولا بيع عن ذكر الله واقام الصلاة. وايتاء الزكاة يخافون يوما تتقلب فيه القلوب والابصار ثم ذكر الله عز وجل مثالين مثالين لاعمال الكفار والحقيقة المثالين دول
برضه محتاجين نقف معهم لان فيهم اه صورة عجيبة صورة بالصاد. يعني صورة المثل عجيبة انتم فاكرين لما قعدنا نتكلم عن صورة المثل الذي ضرب للنور ساعة لما قلنا لكم اه مثلا ضوء الشمس اقوى ولا الضوء اللي ذكر؟ طب ليه ما قالش الشمس
فاكرين قعدنا نقول صورة المثل مهم ان احنا نتأمل كل كلمة موجودة خصوصا في المثال بتاع المرة اللي فاتت لما قلنا لكم تكرار الكلمات فاكرين يعني الزجاجة تتكرر مرتين والمصباح يتكرر مرتين. وكأن في معنى ان ركزوا في الزجاجة ايه هي الزجاجة وايه هو المصباح
فاكرين الكلام ده كذلك المسألين اللي ضربهم لربنا سبحانه وتعالى لاعمال الكفار في غاية العجب فقال الله عز وجل والذين كفروا اعمالهم كسراب بقيعة يحسبه الظمآن ماء حتى اذا جاءه لم يجده شيئا
ووجد الله عنده فوفاه حسابه. والله سريع الحساب. ده اول مثال او كظلمات في بحر لجي يغشاه موج من فوقه موج من فوقه سحاب ظلمات بعضها فوق بعض اذا اخرج يده
لم يكد يراه ومن لم يجعل الله له نورا فما له من نور وده تاني مسال والحقيقة المثالين دول في غاية العجب. وعائزين بقى نعقد مقارنة بين مثال النور. او ان شئت فقل مثال للمؤمن ومثال للكافر
واول حاجة ناخد بالنا منها كده في المسالين يا جماعة هو الحالة النفسية اللي هيكون صاحب المثال واقع فيها يعني تخيلوا تخيلوا المشهد الاول ده اللي احنا اتكلمنا عنه المرة اللي فاتت بالتفصيل
اولا انت قاعد في بيت في بيوت انتم عارفين يا جماعة كلمة البيت دي ال البيت يعني من من البيتوتة. البيتوتة انك لما تنام بالليل كده دي دي بيسموها البيتوتة. خلاص
فهذا لا يكون الا فيه نوع طمأنينة. الانسان ما يعرفش ينام ويرتاح في النوم الا لو هو مطمن مرتاح خلاص اول حاجة انت في بيت بداية كده. انت في بيت
وبعدين تخيل بقى المشهد ده. انت في بيت وفي ضوء في هذه يخرج من هذا المصباح اللي في الزجاجة اللي في المشكاة فمضيء المكان وبعدين ما انتاش لوحدك. ذكر الله عز وجل رجال لا تلهيهم فانت تخيل المشهد. انك قاعد في بيت من بيوت الله عز وجل
فيه هذا الضوء وحولك ناس تأنس بهم ويأنسون بك ده مشهد ولما تعيش المشهد ده تشعر بتلك الطمأنينة. خصوصا بقى ايه الاعمال اللي بتحصل حواليك ايه الاعمال؟ ربنا قال ايه
في بيوت اذن الله ان ترفع ويذكر فيها اسمه يسبح له فيها بالغدو والاصال. انت قاعد في مكان سامع تسبيح سامع صلاة سامع ذكر سامع قرآن حواليك ناس رجال لا تلهيهم تجارة ولا بيع عن ذكر الله
مش قاعد لوحدك المكان مضيء اضاءة لاهية قوية جدا تزعج ولا هي خافتة جدا فلا تكاد تبصر شيئا هو ده الحالة النفسية بتاعة الصورة الاولى الصورتين التانيين بقى اول صورة اول صورة قال الله عز وجل والذين كفروا اعمالهم كسراب بقيعة. يعني ايه سراب بقيعة الاول يا جماعة؟ القيعة يعني القاع. الارض المستوية
المنخفضة المستوية عارفين لما تيجوا في احنا احنا كنا اتكلمنا عن ده قبل كده. عارفين لما تيجوا في الصيف في شدة الحر في الصحراء ممكن بعيد تحس ان فيه ميه
تيجي تقرب ما تلاقيش الماية. طب ايه هو ايه ليه شفت مية لما الهوا اللي بيبقى قريب من الارض بيبقى سخن خلاص وبعدين والهوا اللي فوقيه ابرد وهكذا طبقات يعني كل طبقة اقرب للارض هي اسخن لان الارض الرمل سخن. طيب هو الهواء السخن
اقل ولا اكبر من الهواء البارد ايه رأيكم؟ اقل كثافة الهواء كل ما يسخن الهواء الكثافة تقل. ماشي فيبتدي الهوا اللي سخن اللي هو تحت ده عاوز يعمل ايه يطلع فوق مش كده
والطبق اللي فوقه عايز يطلع فوقيها وهكذا لان كل طبقة اسخن من فيبتدي يعمل كأن في تحركات كأن في امواج كأني وعشان كده قالوا السراب ده آآ عارفين سرب الحمام او سرب الطيور متحرك
فقالوا السراب اتسمى كده علشان يظهر فيه الحركة ماشي وبعض الناس في بعض الاماكن لما بياخدوهم سفاري يجيبوهم كده ويطلعوهم كده ويقولوا لهم بصوا بحر اهو وفعلا الناس اللي واقفين مع الراجل ده يفتكروه بحر فعلا. وهو لا بحر ولا حاجة
هو بس الحرارة عملت الحركة اللي احنا هو ده السراب هو ده السراب فاول حاجة هنا اتفاجئنا يا جماعة آآ اول حاجة ان المسالين اللي معنا هتجد ان ربنا لما ضرب المثل ضرب المثل بواحد واقف لوحده
عيشوا يا جماعة النفسية دي. عيشوا عشان نعرف بقى يعني احنا دلوقتي هنرجع نقول في الاخر الدرس اللي عاوزين نطلع به النهاردة ايه فكرة ان الانسان كلما اقترب من الرب سبحانه وتعالى ومن دين الله عز وجل ازاي هعيش في طمأنينة
ويكون في امان في الاخرة فعاوزين نطلع من الامثلة دي كده نفهم لان يا جماعة لو كان المقصود فقط فكرة ان الاعمال خانتهم احوج ما يكونون اليها والاعمال دي كانت على ضلال ولا
ولا كذا؟ ما كانش له لازمة بقى المثل ده كله يعني لو فكرة المسال الساني مسلا ان هو فكرة الظلام واذا اخرج يده لم يكد يراها ما هو ده ممكن يحصل في اوضة. مش كده؟ يعني اوضة ضلمة لو اذا اخرج يده لم يكد يراها. لو هي الموضوع بس مسألة
عاوزين نوصف زلام يعني لكن ربنا سبحانه وتعالى ما عملش كده. الله عز وجل ضرب مثلين في غاية العجب لكن اول حاجة اتفاجئنا ان المثلين لما ربنا ضربهم تكلم فيهم او او فيهما في المثلين يعني
بصيغة المفرد في حين المثل الاول لما تتأملوا تجد ان فجأة بيظهر لك رجال لا تليهم تجارة ولا بيع عن ذكر الله معك مما يشعرك بهذه الطمأنينة بهذه الراحة. المسال التاني المسال الاول بقى
اللي هو التاني في الترتيب والاول للكفار ربنا يبدأه بصيغة الجمع والذين كفروا اهو جمع اهو مش كده فجأة فجأة والذين كفروا اعمالهم كسراب بقيعة يحسبه الظامئون ماء كده فجأة يتحول الكلام عن واحد
يحسبه الظمآن ما اعيش النفسية دي بقى واحد لوحده في صحراء هو ده المسل اللي معنا واحد لوحده في صحراء وظمآن ظمآن يعني ايه؟ يعني معه ميه بس بخلان بها شايلها على جنب ولا خلاص؟ نفد الماء وما عهوش حاجة
نفذ الماء وبعدين فجأة لقى ميه بعيد. يحسبه الظمآن ماء فقعد يمد عشان يوصل للمية دي ووصل للمية حصل له حاجتين مش حاجة واحدة ركزوا اول حاجة اكتشف الخسارة الكبيرة اللي هو كان فيها ان ما لقاش ايه ؟ ما لقهاش مية
بس كده يا ريت تخيلوا بقى الحالة دي واحد في صحرا وبعدين بص لقى مية جري للمية ما لقهاش مية ولقى غريم غريم يعني ايه؟ واحد كان هو مداينه بحاجة
يعني واحد مداينه بحاجة او واحد له عنده حاجة له عنده فلوس له عنده تار له عنده اي حاجة. لا واقف عند الايه اللي هو رايحه يعني مش بس ما فيش ماية
لأ ده خلاص يعني هو ما فيش ماية ده زن الهلاك وجد غريمه خلاص ده هلاك محقق. مش كده صورة مرعبة. اولا صورة مقلقة يعني فيها قلق وفيها يعني انت لو تخيلت المشهد ده زمان
حصل لي كده حاجة زمان كنت في حديث النبي عليه الصلاة والسلام بيذكر آآ مثلا في حديث بيقول ان لله اشد فرحا بتوبة عبده حديث بيتهيأ لي معروف من رجل
كان معه راحلته عليها طعامه وشرابه وبعدين النبي عليه الصلاة والسلام قصة طويلة المهم نايم في الصحراء قام ما لقاش الراحلة اللي هو فالنبي عليه الصلاة والسلام بيقول صلوا على النبي
انا عمال اتلكك اني اقول اسم النبي عليه الصلاة والسلام عشان نصلي على النبي. النهاردة الجمعة فبيقول انه ابتدى يطلب الراحلة في كل مكان ما لقهاش الكلمة اللي بعديها بقى كانت بالنسبة لي عجيبة وكنت بضرب كف على كف منها. قال
فقال الرجل ارجع الى المكان الذي كنت فيه فانام لاموت فكنت كل ما اقرأ الكلمة دي اتعجب يعني اقول اي حد في مكانه مش لاقي الراحلة طب ما امشي. يعني ما ايه ارجع انام عشان اموت يعني ما ما خلاص يا ترى امشي بقى يمكن ايه تعطر في حد تعطر في حاجة يمكن
الحقيقة يا جماعة آآ لغاية ما حصل بقى معنا انا شخصيا موقف ان انا تهت في صحراء ما كناش بقى يعني كنا في سفاري وفي الصحرا طالعين في الصحرا وتعطل بي البتاع اللي معي ده
وكلهم مشيوا وفضلت لوحدي وحينها فعلا انت بتشعر هذا اني انا يعني انت بتبص يمين وشمال وورا وقدام ما بتلاقيش حاجة ما فيش اي علم لشيء كلها رمال صفراء كده. ما فيش اي معلم يخليك تمشي في في اتجاه
حينها انا وقفت فعلا ولغاية ما الدنيا ليلت انا واقف مش عارف اعمل ايه وفهمت معنى الحديس ده فعلا ان هو اللي في الصحرا ده اللي في وسط الصحرا خلوا بالكم يا جماعة هم المثالين مرعبين
فعلا اللي في وسط الصحرا ده ده في شدة الحيرة في شدة الحيرة والراجل اللي بيجري على السراب ده يعني واحد ما هواش بقى خريج في الصحراء ولا ماهر ولا يعرف الطرق ولا
لأ ده واحد مش عارف اي حاجة لدرجة انه ظن السراب ماء فهو في شدة الحاجة اولا في شدة الاضطراب يعني وجل القلب واضطراب القلب عجيب وبعدين لوحده يعني ربنا سبحانه وتعالى في المشهد ما بيذكرش حد معه
فجأة يحسبه الظمآن فجأة بقى لوحده كده. واحد لوحده واقف ظمآن عاوز مية في شدة الحاجة في شدة في وبعدين يروح ما يلاقيش الماية ويلاقي غريمه واقف عند الماية كمان. تعال بقى انا لقيتك. تعال لي. يعني ازا كان في ظن هلاك لأ بقى
هلاك محقق انتهت انتهى الامر هذا هو المثال الاول. هنفهم هو مضروب لايه دلوقتي بس الصورة دي نفهمها بالصاد مش بالسين. الصورة المثالية دي نفهمها ونعيش نفسياتها يبقى سراب بقيعة يحسبه الظمآن ماء حتى اذا جاءه لم يجده شيئا ووجد الله عنده
توفاه حسابه والله سريع الحساب الصورة الثانية مرعبة جدا او كظلمات في بحر لجي يغشاه موج من فوقه موج من فوقه سحاب ظلمات بعضها فوق بعض. اذا اخرج يده لم يكد يراها
ايه الصورة دي الاول يا جماعة عاوزين نفهم بقى شوية حاجات كده في الاية. بحر لجي يا نيلو الدي ما هو ما هو يعني الاية ما جتش كده ما جتش ايه ما جتش في بحر يغشاه موج. ربنا قال في بحر لجي. فلازم نفهم يعني ايه؟ وايه
الكلمة دي هنا لجة البحر يا جماعة هو المكان الذي لا ترى منه ارضا ولا جبلا عارفين المكان لما تبقى في وسط البحر زي المثال بتاع الصحراء اللي قلته لكم من شوية كده يمين شمال وراء قدام مش شايف حاجة
ماية مش الشط اهو قريب لا لا لا ده انت مش شايف لا ارض ده تعريف اللجة. ولا جبل. انتم عارفين لان الجبل بيبان من مسافة ابعد. يعني انت ممكن ما تشوفش ارض
لكن شف الجبل لأ ده انت مكانه شايف فيه حاجة خالص من كل الجهات بحر فعيش النفسية دي بقى انت دلوقتي في مكان وخلي بالكم في المكان ده يعني ايه يعني في قارب بعضهم قال كده
لكن الموضوع قال لأ. الاية مش كده. الاية انه في القاع قال او كظلمات في بحر لجي انت جوة البحر ولذلك بعض المفسرين هنا ابتدى يتكلم على فكرة ان قاع البحر العزيم ده بيكون اشد الاماكن ظلاما. يعني هو بيتكلم فكرة ان المسال اللي احنا بنضربه ده بنضربه لواحد في قاع البحر
وعيش برضو نفسية الراجل اللي في قاع البحر ده اللي عمال خلاص يعني ده عامل ازاي ده! حالته عاملة ازاي وبعدين هل في امل في النجاة بقى يبقى زلمات في بحر لجي
ظلمة وتخيل الظلمة دي ظلمة حالكة من فوقه موج آآ او كظلمة في بحر لجي آآ يغشاه موج من فوقه موجة. الطبيعي يا جماعة في الموج انه بيبقى فوق بعضه ولا وراء بعضه
اه فكأن المدمن سرعة هذا الموج يركب بعضه بعضا الموج فوق الموج الموج فوق الموج المشهد احنا هنفهم الموج ده بيرمز لايه بس المشهد يعني عيشوا عيشوا الراجل ده شكله ايه اللي في الحالة دي
هو في بحر لجي لا شايف ارض ولا جبل ولا اي حاجة يمين شمال ورا قدام وفي الظلام وبعدين الموج عمال مش مش ورا بعضه ده راكب على بعض يغشاه موج
من فوقه موج. طيب يبقى امل ان القمر هينور النجوم من فوقه ساحات فكأن السحاب قد غطى على نور السماء ولذلك قال الله عز وجل ظلمات بعضها فوق بعض اذا اخرج يده لم يكد يراها. اقرب شيء لك
تطلع ايدك كده مش شايفها هو اصلا يا جماعة فكرة الظلام الدامس ده الحالك ده فكرة لوحدها مرعبة اصلا ان ما فيش اي ضوء عارف انت لو في حتة زي كده بس وسمعت خبطة
تقعد بقى دماغك تودي وتجيب. تخيل انت في البحر اللي اوصفه كده فنفسيتك عاملة ازاي ومرة اخرى نفاجئ ان الكلام هنا بصيغة المفرد. ما حدش معك اذا اخرج يده لم يكد يراها. احنا بنتكلم عن واحد
يعني انت واحد لوحده في هذه الايه؟ الاجواء نرجع تاني بقى بسرعة خلاص عشنا النفسية دي. ارجع بقى قارن بين النفسيتين. النفسيتين واحد قاعد في بيت مضيء لا هي الاضاءة المزعجة ولا الاضاءة الخافتة التي آآ يعني يعني لا تضيء يعني اضاءة كافية وبعدين معه ناس
والجو مشحون بهذا الايه آآ هذه الشحنات الايمانية. ذكر وتسبيح وقرآن وصلاة وبين هذين المسائل المثالين هي دي القصة يا جماعة. اول قصة فكرة ان انت معك ناس وهم والكافر ده لوحده
هو الحقيقة الكافر ده لوحده امتى ده هيحصل؟ هيحصل في الاخرة والله عز وجل بين ذلك الاخلاء يومئذ بعضهم لبعض عدو الا المتقين ففكرة انك في هذا اليوم المزعج المقلق يوم القيامة
الخلة هذه الخلة موجودة بقدر الاخلاء يومئذ بعضهم لبعض عدو الا المتقين وبعدين هتحشر يعني اهل الايمان واهل التقوى يحشروا مع بعض كده. ويأتون على الله عز وجل بوصف عجيب. قال الله عز وجل ايه؟ يوم نحشر الايه
ايه؟ يوم ايه مش سامع في اخر مريم. ايه؟ اه يوم عاشوراء المتقين الى الرحمن وفدا ونسوق المجرمين الى جهنم ويريدون مش كده يعني ايه وفد ده مش بس مع بعض لأ
راكبين مش هيمشوا نحشر المتقين الى الرحمن وفدا وفد طبعا كلمة وفد واضح فيها الايه الجماعة وراكبين كمان. قال هيبقوا راكبين نجب جمال خلاص آآ صفاتها ايه بقى ولا هيئتها ايه المهم ده هيحصل
قاله ربي سبحانه وتعالى طب التانيين هيبقوا بيعملوا ايه؟ بيلعن بعضهم بعضا ربنا اللي ذكر ده مش كده؟ ويتبرأ بعضهم من بعض ولقد جئتمونا فرادى كل واحد لوحده وهذا الخطاب للكافرين كما خلقناكم اول مرة
وما نرى معكم شفعاءكم الذين زعمتم انهم فيكم شركاء لقد تقطع بينكم كده ولا بينكم ولا الاتنين الاتنين. لقد تقطع بينكم قراءة حفص يعني اللي كلنا عارفينها. يعني اللي قد تقطع ما بينكم من الود والقرابة والصلة. لقد تقطع بينكم يعني وصلكم
والذي كان بينكم في الدنيا ففكرة فكرة ان في المثال الاول انت معك ناس بتسبح وناس والمسال التاني فجأة الكافر ده لوحده ظمآن لوحده اخرج يده لوحده ده حاصل يا جماعة هيحصل يوم القيامة
هيحصل فلتكثر من هذه الخلة النافعة يبقى انت في الدنيا شلة الانس مش نفعاك في الاخرة حاجة مش نافعاك وهتتبرأوا من بعض هتتبرأوا من بعض هكذا قال الله عز وجل
الناس اللي بتبعدك عن الصلاة الناس اللي بتبعدك عن حجابك. الناس اللي بتجرأك على محارم الله عز وجل على شرب على سكر على زنا على مصاحبة على على اي حاجة
على اي حاجة خلة غير نافعة وستتبرأ منها يوم القيامة. يعني مش انت يعني ان شاء الله يعني ما يكونش حد في المجلس ده كده. يعني يلعن بعضهم بعضا يوم القيامة
فلتكثر من هذه الصحبة بقى اللي هي مين ؟ اللي اتكلمنا عنها المرة اللي فاتت. رجال لا تلهيهم تجارة ولا بيع عن ذكر الله. ناس لا بتبيع ولا بتشتري وقاعدة في المساجد مش كده
ما هو لا تلهيهم تجارة ولا بيع عن ذكر الله يبقى سايبين التجارات وسايبين الدنيا وقاعدين في في بيوت ربنا قلنا ده قيل لكن الجمهور الجمهور على ان هؤلاء اناس يتجرون. دي ناس بتتاجر
ناس تجار انتم عارفين يا جماعة التجارة التجارة آآ من اكتر الحاجات اللي يتعلق بها القلب يعني يعني اكتر من الوظيفة ليه لان الوظيفة انت خلاص انت مرتبك سابت في الاخر. يعني انت آآ ماشي حتى لو فيه مسلا بونص ولا بتاع هيروح بس انت لك مرتبك اللي في اخر الشهر بتاخده
فالدنيا اكثر امانا. التاجر مش كده التاجر بالزات لو بيتاجر في راس ماله هو هو فاهم كويس جدا ان اللحظة بتفرق ازاي مش كده؟ يعني اللحظة بتفرق في الصفقة الكلمة بتفرق
وعلشان كده قلنا لكم المرة اللي فاتت مين اللي بيكون احرص على اتمام الصفقة البايع ولا المشتري؟ البائع. ليه؟ لان هي دي الصفقة هي دي الصفقة مش كده وعشان كده هنا قال ايه؟ رجال لا تلهيهم تجارة
ولا الله! ما هي التجارة بيع وشراء. التجارة لو جيت تعرف التجارة هي بيع وشراء ليه ربنا قال بعد تجارة بيع؟ ما هو خلاص ما هو قلنا لان البائع دايما احرص على اتمام الصفقة من المشتري
انا ليه اقول الكلام ده علشان لما ده بيحصل لهؤلاء الرجال اذا كانوا تجارا فلو كان طالب بقى واحد في السانوية لأ من باب اولى لا تلهيك مزاكرتك عن زكر الله
اقام الصلاة وايتاء الزكاة واحد في وظيفة في شركة في مصنع في آآ محل في اي حاجة واحدة في بيتها رجال لا تلهيهم تجارة ولا بيع عن ذكر الله واقام الصلاة وايتاء الزكاة
هي دي الفئة اللي بندور عليها يعني ايه بندور عليها؟ يعني اولا عاوزين نكون احنا منها عاوزين نكون منها عاوزين نكون ناس مجرد ما تسمع حي على الصلاة حي على الفلاح
تترك كل شيء. بعض السلف روي عنه انه كان بيعمل حدادا يقعد بقى يدق على الحديد فروى عنه ان هو كان ربما رفع الايه؟ المطرقة اللي اللي بيطرق بها دي. فسمع النداء
فافلتها من يده يعني رفع كده المطرقة عشان هيايه هيدب على الحديد. الله اكبر يسيبها يعني ما يرجعش ايده يحطها مبالغة في الايه؟ في المسارعة الى آآ الاجابة اجابة النداء الله اكبر يروح راميها كده ايه
لو هتعملوا ده بس ركزوا ما يكونش فيه اي حاجة وراكم ولا بتاع لا تلهيهم تجارة ولا بيع عن ذكر الله. لا عمل ولا تجارة ولا اي ولا اي شيء. قلنا لكم فيه درجة اعلى من دي اللي هي ايه
المرة اللي فاتت ايوة ما هو لو مش عارفين يبقى ما عملناش يا جماعة احنا جايين يعني ايه ابو هريرة رضي الله عنه. كان واحد يجي يقعد يسأله عن احاديث احاديث. وابو هريرة من المكثرين
عندنا كم واحد من المكسرين؟ كم واحد رقم حد يعرف وندي له مين قال سبعة احسنت. كنت لسه هقول له ندي له هدية بس خلاص انت قلت لك هدية خلاص. مبشرين يعني رووا احاديث آآ احاديث كثيرة عن النبي صلى الله عليه وسلم
مختلف بقى في عددها وكده. المهم ابو هريرة من المكثرين عنده احاديث كتير. ليه عنده اشمعن ابو هريرة عنده احاديث كثيرة؟ اه بقية الصحابة كان لم يتجروا ده كذا وده كذا ابو هريرة هو قاعد للنبي عليه الصلاة والسلام
فاخذ عنه علما كثيرا. المهم فكان واحد ييجي يقعد يسأله في الاحاديث. قل لي حديث قل لي حديث. فابو هريرة مرة قال له ايه اتعمل بكل ما تسمع فقال لا. قال فلم تكثر فلم تكثر من حجج الله عليك
ده معناه ايه؟ معناه انك ما تسمعش ولا معناه انك تعمل؟ عشان بس الناس بتفهم برضو يقول لك يقول لك ابقى قم امشي بقى من الدرس. لا هو مش كده. ابو هريرة بيربيه بيقول له
اتعلم بس ايه اعمل فاعمل ولو بالعشر كالزكات تخرج بنور العلم من ظلماته تعمل بالعشر يعني من كل اربعين حديث بقد ايه هو الزكاء عشري الاول ولا الزكاء قد ايه ؟ صحصحوا كده عاوزين آآ في زكاة معينة عشر مش مهم هي ايه دلوقتي ماشي؟ فهو قال فاعمل ولو بالعشر كالزكاة تخرج بنور العلم
من ظلماتي هفاجئكم دلوقتي وهتفهموا ليه بقى اقل رقم صحيح لو قلنا آآ الزكاة الاول آآ فاعمل ولو بالعشر. وبعضهم قال يا ايه يا اهل الحديث ادوا زكاة الحديس. لو قلنا بقى ربع العشر الزكاة طبعا المعروفة او ربع العشر مش كده
ادوا زكاة الحديس. فلو هنطلع ربع العشر يبقى انت عاوز تعمل بكم حديث من كل كم يعني؟ اقل رقم صحيح واحد منين من الاربعين في حد فاهم حاجة يا جماعة ازيك يا ربع عشري دي مفهومة؟
اقل رقم صحيح يخرج لك آآ كم آآ يبقى نجيب كم حديث عشان نطلع من منها رقم صحيح. اقل رقم صحيح الواحد عشان نطلع ربع العشر من رقم صحيح محتاج كم حديث؟ عشان كده دي واحدة من الحاجات خلت العلماء يصنفوا الاربعينيات
حد فهم حاجة؟ عارفين الاربعين النووية مشهورة اشمعنى رقم اربعين؟ اتقال فيه حاجات يعني فيه حكم في دي. اصل مش بس نقول ان هو يا جماعة اللي قال في اربعين ها
احنا عندنا علماء تانيين الفوا اربعينيات مش بس هي الاربعين النووية كتب لها القبول والانتشار بس ماشي اشمعنى رقم اربعين من الحاجات اللي اتقالت فيها انه اقل رقم له ربع عشر صحيح. فكأن النووي بيقول لك ايه خد اربعين حديث اعمل ولو بحديث
تكون قد اديت زكاة الاربعين فهمتم دي ايه اللي جاب بقى الكلام ده كله ان انا قلت لكم المرة اللي فاتت في درجة اعلى من درجة انك تسمع الله اكبر تروح المسجد
فقلت لكم ما انتم لو مش فاكرين النهاردة قلت لو مش فاكرين يبقى ما حدش عمل بها اللي هي ايه بقى الدرجة دي ؟ ان الاداب ما يقدمش غير وانت في المسجد
المؤذن ما يقولش الله اكبر غير وانت جوة بيت ربنا سبحانه وتعالى وبعدين قلنا في درجة اعلى انك ايه؟ انك على طول في المسجد ما بتخرجش غير للايه للضرورة فاكرين؟ اقول لكم اه الناس تيجي تجرك تعال عندك جامعة تعال عندك شغل
مش سايب الجامعة لأ بروح الشغل بس انا باتلكك انا بتلكك اني اشوف فين بيت ربنا في الحتة دي عشان اروحه اقعد فيه ساعة ما قلت لكم ايه مودي ابنك التمرين فاكرين
وديتوا التمرين وانت في مسجد النادي في بيت ربنا. ليه؟ ما هي النور هناك النور هناك برة ظلام ظلام المشكلة بقى ان احنا مش بنشوف النور والظلام. برة ظلام برة تبرج
برة سفور برة غيبة وبرة نميمة برة بيت ربنا ظلام اجري على النور في الجامعة السكشن اتلغى في المسجد انا في المسجد لا بقى في البوفيه ولا في الكافيتريا ولا في الجنينة ولا ترنيب ولا حد هنا في الهندسة
في اللعبة الرسمية الهندسة مش كده؟ ترنيم. هنا فين؟ في المسجد في بيت ربنا على طول طب في البريك في المسجد ده ما فيش صلاة في المسجد انا في المسجد. انا في المسجد
يبقى ده اول حاجة اول فكرة اول فكرة عاوزين نخرج بها من من مقارنة الصور ان احنا نكسر من هذه السلة المؤمنة اللي هتنفعنا يوم القيامة. ولها شفاعة تنفعك يوم القيامة
اللي هي دي صفاتهم بقى لا تليم تجارة ولا بيع عن ذكر الله وايه واقام الصلاة وايتاء الزكاة. يخافون يوما تتقلب فيه القلوب والابصار. دول احوالهم هتبقى ايه؟ هيبقوا قاعدين بيكلموك في الكورة
وقاعدين بيكلموك في البنات وقاعدين بيكلموك في الشرب والضرب قاعدين ولا قاعدين بيتكلموا في ايه اكيد اكيد مش دي حوادثهم ولا في التجارة ولا في الشهادات الدنيوية. يعني معنى كده عاطلين هم هم بيعملوا ده. بيعملوه بس بينووا فيه الخير. لكن مش دي حياتهم
هم فاهمين كويس جدا ان هم ما اتخلقوش عشان كده فكأنهم وهم بيعملوا الحاجات دي هم بيعملوها مضطرين اه هنعملها وهناخد الشهادة وازا ازا الدنيا محتاجة ان احنا نعلى في الشهادة شوية علشان معاني اه معينة لن نحصلها الا بهذا هنعمل دهلكة
لكن قلوبنا مش هنا قلوبنا مش كل حياتنا بقى بنتكلم عن الماجستير اللي باخده والدكتوراة اللي خدتها والصفقة اللي خلصت والفلوس اللي عملتها والعربية اللي اشترتها والبيت اللي جبته ايه ده
ايه ده قلنا لكم المرة اللي فاتت فيه ناس يعني ابت الا انها تسحب الدنيا معها وتجيبها جوة الجامع كمان يعني تلاتة وعشرين ساعة برة الجامع ما وراناش غير الدنيا الساعة اللي بنقعدها في الجامع عمالين يسكروا لي على الفيسبوك وعمالين نشات على الواتساب وعمالين نتكلم في في المزاكرة وفي
صفقات وفي وفي التاسك اللي عليك في الشركة وفي ايه يا عم في ايه يا عم ايه ده طب فين ربنا؟ فين الاخرة فين الاخرة؟ يبقى اول حاجة عاوزين نوجد هذه الفئة يا شباب
ازاي نوجدها اول حاجة انك حضرتك تكون واحد منهم حضرتك تكون وحضرتك تكوني واحد منهم من هؤلاء ونقيس انفسنا على هذه الصفات هل انا مما يلهيني شيء عن ذكر الله عن اقام الصلاة عن ايتاء الزكاة
وبعدين نروح ندور بقى على الفئة دي عشان نكون معهم خلاص واصبر نفسك مع الذين يدعون ربهم بالغداة والعشي يريدون وجهه ولا تعدو عيناك عنهم تريد زينة الحياة الدنيا. واتكلمنا في ايادي كتير قبل كده
يبقى دي اول حاجة في مقارنة الامسلة. المعنى التاني الحقيقة اللي عاوزين برضو نتأمله وهو فكرة احنا اتكلمنا عن معنى الايه؟ انه ده لوحده وده معه ناس وكده. الفكرة التانية اللي برضه قلناها في نص الكلام الحيرة والاضطراب اللي موجودة هنا وحاضرة بقوة
وضيق الصدر اللي حاضر يعني هذا الظمآن واللي فوجئ ان ده لا سراب ومش بس كده لأ ده كمان وجد غريمه عنده. حالته عاملة ازاي انا بس عاوز اقول حاجة يعني اصوات الاطفال آآ انا بنحبها كلنا بنحبها جدا مش انا بس عادي جدا الطفل يعيط ويعمل اللي هو عاوزه
احنا عاوزين بقى ايه عشان الستات عندهم كده شوية طباع ايه اللي عاوزين حد يصغر لحد ولا عاوزين حد يتأفف ولا ماشي؟ آآ انا مبسوط ماشي؟ فسيبوا الاطفال تعيط براحتها
وما يبوس طيب فآآ فانت عيش بقى نفسية الراجل ده اللي هو وصل ما لقاش لا مية وكمان لقى الغريم موجود اللي هياخده بمصايبه اللي عملها حالته عاملة ازاي واضطراب قلبه ووجل قلبه وكذلك صاحبنا التاني ده اللي في البحر
الحقيقة يا جماعة ربنا سبحانه وتعالى ضرب مثالا اخر في القرآن برضو عجيب. لان ربنا سبحانه وتعالى كأنه حصر حصر الامكنة الثلاثة اللي ممكن تشوفها في الدنيا احنا عندنا ايه بر وبحر وجو
مش كده فعندك مسال للبر سراب ومسال للبحر ظلمات كظلمات في بحر لجي يغشاه موج. ومسل الجو ربنا ضربه في القرآن برضو. قال فمن يرد الله ان يهديه يشرح صدره للاسلام. ومن يرد ان يضله
يجعل صدره ضيقا حرجا كانما يصعد في السماء طبعا بعض المحدثين قالوا ايه؟ آآ اكتشفنا ان لما بتيجي تطلع لفوق الاكسجين بيقل ففعلا صدرك عشان كده في الطيارة ما تقدرش تقعد غير وايه فيه اكسجين بيضخ جوة الطيارة
ليه الاكسجين بيقل؟ في الجو كلما صعدت الى اعلى يعني قالوا كده يعني اوي الضغط او وقع المهم يعني ايه وفعلا قالوا الضغط برضه ممكن يحصل له مش عارف سدرك يحصل فيه ايه والكلام اللي ايه بتاع العلم ده
الفكرة بقى هنا انه يجعل صدره ضيقا عارفين يعني ايه حرج يا جماعة حرج الحرج ده قالوا اشد الضيق وقالوا ان الحرج جمع حرج يعني قالوا الكلمة دي جمع اصلا. حرج جمع حرج زي شجر وشجرة
نفس الوزن اهي شجرة جمعها شجر وحرج جمعها حرج فهمتوا دي؟ طب يعني ايه حرج بقى؟ ما هو جمع حرج ايه الحرجة؟ الحرجة دي عند العرب شجرة التف حولها الاشجار لدرجة ان ما حدش
يقدر يوصل للشجرة دي. لا لا بني ادم ولا دابة بترعى ولا حيوان وحشي حتى شجرة من كتر التفاف الشجر حواليها ما فيش منفز توصل للشجرة من ايه منه خلاص؟ كذلك قلب الكافر والمنافق
ما فيش منفز للخير قال يجعل صدره ضيقا حرجا كأنما يصعد في السماء شايفين يا يا جماعة الحالة اللي فيها الكفار؟ وفي المقابل حالة الطمأنينة والراحة اللي فيها المؤمن. في المثال الذي ضربه الله عز وجل
وده موجود في الدنيا ده موجود في الدنيا فكرة اللذة بالقرب من الله عز وجل. يا جماعة انا عاوز اقول لكم بس معنى كده اشرنا اليه المرة اللي فاتت لما قلنا المشكاة هي القلب
اه عفوا المشكاة هي طمنوا الناس على بقى عشان آآ ها المشكلة ايه لأه في يعني اسقطناها على ايه المشكاة بتمثل ايه فيك؟ البدن البدن مش كده؟ وقلنا المشكلة دي هتشيل منها المصباح ضلمت. فاكرين
فاكرين الكلام ده ؟ وقلنا لكم بقى الناس اللي بتهتم بالبدن اهتماما زائدا. والكلام فاكرين ده ؟ طيب اقول لكم بقى معنى شوية يعني ايه فلسفي كده وهو ان ما يصلح الروح
هتلاقيه غالبا ما يصلح الروح هتلاقيه غالبا ضد شهوة البدن اللي انت اللي احنا بنتكلم عليه ده يعني اتفق اي حد بيتكلم في فكرة الايه الارتقاء الروحي وحتى لو مش مسلم
اتفقوا على ان ده بيحصل بتقليل الطعام وبيحصل بتقليل النوم وبيحصل بتقليل الكلام. يسموه بقى زي ما يعني في الثقافات المختلفة يسموها زي ما يسموها يعني احنا عندنا في الاسلام هنسمي صوم
ده اللي هو تقليل الايه الطعام مش كده؟ وهنسمي تقليل الكلام الايه؟ العزلة انك مش عاوزين خلطة كتير مع الناس وكلام وحواديت. اعتزل بنفسك وايه وكن مع ربك وكزا. ده تقليل الكلام مش كده
وبعدين آآ وتقليل النوم اللي هو السهر في في الطاعة طبعا احنا عندنا في الدين اللي هو قيام الليل. ماشي؟ انك تقلل نومك يعني هتلاقي انت عمال تعمل ايه دلوقتي في البدن
معك نينو مش كده؟ معكنن بدنك ده طيب انا ليه بقول الكلام ده اللي بيدي لبدنه كل اللي هو عاوزه يعني بيرتاح بيتبسط يعني يعني واحد مشي ورا شهوة بدنه دي لغاية اخرها. جاب اخر اللي ما يتجابش
احنا يا جماعة مرض العصر بلا منازع ده مش كلام ده كلام الاطباء الاكتئاب ماشي؟ بلا منازع خلاص هو ده مصنف كده هو مرضه العصر سواء بقى انت مكتئب وبتروح دكتور او مكتئب ومش عارف انك مكتئب فما بتروحش بس عندك نسبة اكتئاب
طيب ليه مع ان احنا واصلين لمرحلة من الرفاهيات ما كانش يحلم بها اجدادنا يا جماعة انا هقول لكم حديس واحد قاله النبي عليه الصلاة والسلام عشان تفهموا احنا فين
النبي عليه الصلاة والسلام مر كان في شوية ميه باردين باردين دول يعني مش جايين من التلاجة ها؟ باردين دول يعني بيلفوا خيش حوالين الايه؟ القلة ولا الزير فيعني بتبرد شوية. في صحراء الايه
الحجاز يعني اللي انتم عارفينها شوية مية باردة وشوية تمر قال صلى الله عليه وسلم والذي نفسي بيده ان هذا لهو النعيم الذي تسألون عنه يوم القيامة. يشير الى قول الله عز وجل ثم لتسألن يوم
حينئذ عن النعيم اهو ده حديس يفهمنا احنا فين من الرفاهية انتم عارفين دلوقتي الحديس ده ايه يا جماعة بداية الحديث ده ان النبي عليه الصلاة والسلام خرج من بيته وصلوا على النبي. علشان مش لاقي حاجة ياكلها
فخرج يدور على حاجة ياكلها فلما خرج لقى اتنين في وشه برضه خارجين يدوروا على حاجة ياكلوها مين ؟ ابو بكر وعمر متخيلين يا جماعة طب تعالوا بقى نشوف ايه حاجة ناكلها كده. راحوا ابو الهيثم من تيهان صحابي جليل
عمل بقى اللي انا بقول لكم عليه. جاب لهم تمر ومية. بس النبي عليه الصلاة عليه الصلاة والسلام كل صلوا على النبي وشرب الماية وراح قال بقى الكلمتين اللي احنا قلناهم دول والذي نفسي بيده ان ان هذا لهو النعيم الذي
يسألون عنه يوم القيامة انت بتفتح باب التلاجة بتلاقي كم صنف وتروح رازع الباب ومتنرفز. انا قلت لازم يبقى في مربة المش عارف الكريز. في مربة فراولة ومربة طينة وابقى مربة
انا معرفش مين مربي الكريد ولا لأ يعني بس يعني بتخيل ان في لأ لأ احنا احنا في حتة بعيد قوي في الرفاهية احنا مش احنا اللي في المسجد احنا المجتمع يعني الكوكب اللي احنا عايشين فيه احنا في فترة رفاهية عالية جدا. طب ليه اكتئاب
قال ان المعادلة مش هنا خالص انت المعادلة ما انت روحك فين احنا قلنا يا جماعة هو الرأسمالية عاوزاك على طول بتجري ورا الايه وراء البدن علشان يبيعوا والناس اللي منكم بتدرس آآ تسويق فاهمة ده كويس. ازاي بيدرسوا نفسيات المستهلكين
بيدرسوا ده علشان نعرف ندخل للمستهلك منين ونعرف نحدد نمط شخصيته ايه عشان نعرف هو في الاخر احنا عاوزينك في دايرة الايه الشراء هتلاقي نفسك ايه بقى مثلا يعني مين مين في اللي قاعدين مسلا ما يعرفش ان الوجبات السريعة دي مضرة وهتبهدلك مين كله يعرف مش كده
فتلاقي عمالين يسيبوك انك تروح تشتريها وبعد ما تشتريها يقوم يجي لك امراض تقوم رايح تشتري ادوية للامراض مثلا وتدخل في ايه في سايكل كده ما بتنتهيش مع ان من الاول خالص لو شلت الحاجة اللي في الاول دي انت هترتاح
لكن هم مش هيرتاحوا فده حصل كلما اقتربت من الله عز وجل حصلت تلك الطمأنينة التي اخبر عنها من ذاقها لان احنا يا جماعة احنا احنا بقى كلنا كده. عارفين اللي هو واقف في النص فلو منه
يعني ايه انغمس في الشهوات بقى لاخرها ولا منه احس بلذة الايه القرب وكذا وكذا. طبعا كتير من الناس اللي بتتوب في الاول بيحس بده وبيحس بانشراح صدر عجيب لكن قليلا ما يذهب هذا. وده له اسبابه بس مش وقت الدرس ده دلوقتي
انما العشف ده مدة طويلة بيحكوا لنا عن ده. يعني شيخ الاسلام ابن تيمية يحكي لنا عن ده يقول ايه؟ ماذا يصنع اعدائي بي؟ انا جنتي. يا جماعة شيخ الاسلام ده انا في رأيي يعني يعني انا رأيي متواضع. ابن تيمية عظمته
الحقيقية او يعني من او من اجل جوانب عزمة ابن تيمية صلابته النفسية عجيبة صلابته النفسية. على فكرة ده له تعلق باللي احنا بنحكيه بس هو يعني قدرا يعني آآ جه على ذهني كده. وانا كل ما اقرأ عن ابن تيمية او لابن تيمية
انبهر بالحتة دي في ابن تيمية يعني هديكم امسلة عشان تفهموا يعني ايه صلابة نفسية لابن تيمية ابن تيمية واحد من الد خصومه آآ مين كان واحد مالكي يعني هفتكرلكو اسمه دلوقتي
بيتكلم عن ابن تيمية بيقول ما رأيت مثله بيقول احنا اثرنا عليه الدولة يعني احنا رحنا ابتدينا نشي به عند السلطان وكده عشان ياخده ويحبسه ويسجنه. وابن تيمية دخل السجن كتير
في حياتي من كده من وشاية نسعى عليه فلما قدر عفا عنا عجيب ابن ابن القيم بيحكي بيقول ايه على ابن تيمية ده واحد كان من الد خصومه مات. ابن تيمية
فابن القيم دخل بينعي لي فكأنه اظهر نوع ايه يعني فرح بيموت هذا الخصم لابن تيمية فنهره ابن تيمية ابن القيم تلميزه نهره ابن تيمية وخرج مسرعا الى بيت اهله اللي مات
واعطاهم عطاء وقال انا لكم مكانه اكنه ما ماتش انا موجود. لو عزت اي حاجة تعالوا لي مطالبة نفسية كده يعني يعني عجيب عجيب ابن القيم بيقول ايه؟ بيحكي عن ابن تيمية بيقول انه لما كانت تضيق بنا الاحوال
وآآ نسيء الظنون نعمل ايه؟ نروح له فما ان ننظر في وجهه حتى يذهب عنا كل ذلك ليه بقى؟ كانت كلام لابن القيم بيحكي عن ابن تيمية كانت نظرة النعيم تلوح على وجهه
ركزوا بقى في الكلمتين الجايين. على ما كان فيه من ضيق العيش وخلاف الرفاهية. شفتوا لفظ الرفاهية ده على ما كان فيه من ضيق العيش وخلاف الرفاهية ومع ذلك نظرة النعيم تلوح على وجهه
قلت لكم مرة ان بعض اه اصحاب ابن تيمية يقول انه كان يتمنى ان اصحابه يكونوا له كابن تيمية لخصومه انتم فاهمين يا جماعة الجملة دي واحد بيقول انا اتمنى اصحابي
يبقوا لي يعاملوني زي ما ابن تيمية بيعامل خصومه من كتر ما كان بيعاملهم بالانصاف والعدل بل والفضل مين يعمل دي؟ ده واحد عنده صلابة نفسية قوية جدا كان عجيب
ليه بقى ؟ من اللي بنقوله ده ؟ هو ذاق ذلك كان بيقول ايه ماذا يصنع اعدائي بيه يعني هما يعملوا لي ايه في الاخر يعني انا جنتي وبستاني في صدري
ان حبسوني بحبس خلوة. يعني لو حطوني في السجن انا اختليت بربي. يا سلام! انا عاوز ايه تاني يعني وان فولي فنفي سياحة. وان قتلوني فقتلي شهادة هيعملوا ايه في يعني؟ ولا حاجة
انا وده الشاهد يا جماعة. انا جنتي وبستاني في صدري فالكلام ده الناس حسته؟ اه الناس حسته وكان بعضهم يقول لو يعلم الملوك وابناء الملوك ما نحن فيه لجالدون عليه بالسيوف
لو عرف الملوك وابناء الملوك اللي احنا فيه من السعادة والطمأنينة وانشراح الصدر وراحة البال لجالدونا عليها بالسيوف. كانوا جم قتلونا عشان ياخدوها مننا حسوا بايه دول ابن الجوزي له كلام جميل جدا وكنت يمكن نزلته على القناة يعني ممكن دلوقتي اقول معناه مش حافظه
انه كان يقول ابن الجوزي انه بتمر بالقلب او بالنفس اوقات لو كان معي معروف واه آآ وبشر لرأيتهما زحمة من كتر من معروف معروف الكرخي وبشر الحافي اتنين من اقطاب العارفين
يعني دلوقتي كأني بقول لك مسلا آآ حد انت بتعظمه جدا مسلا من الشيوخ مسلا جاي لك في البيت يقعد معك ابن الجوزي بيقول لو اتقال لي تعال اقعد مع بشر ومعروف
لرأيتهما زحمة مش عاوز لا بشر ولا معروف ليه من الشعور الذي ينتابه من الانس بالله. وانشراح الصدر لهذا الامر. مش عاوز حد يكتفي بربه سبحانه وتعالى فده موجود. موجود والناس بتحس به. ويمكن يعني
لو لو سبت الوقت اللي الناس تتكلم الشباب هيقولوا اه والله ده انا اول ما تبت انا كنت بحس احاسيس كده نفسي ترجع تاني. وده كتير بنسمعه موجود يا جماعة
الحالة دي موجودة والعكس برضه قلنا لكم مرفقة الامام الرازي قال ايه؟ الامام الرازي كان اماما من ائمة الكلام ماشي والفلسفة وهذه فازاي في اخر ايامه آآ قال قال شعر يعني قال ايه؟ نهاية اقدام العقول اقالوا
واكثر هو غايته كده او كده سعي العالمين ضلاله وارواحنا في وحشة من جسومنا شوفوا شوفوا اللفظ وارواحنا في وحشة من جسومنا وحاصل دنيانا اذى ووبال لما اهتم شوية بالايه؟ بعلم الكلام اهتمام زائد فادخله في مداخل
ما كاتش يعني ما كان ما كانش ينبغي انه يدخلها وقال بقى كلام كتير في الحتة دي فده حاصل عشان كده زي ما بقول لكم كده هتلاقي عادي يعني ممكن واحد في مجتمع سواء هنا او في الغرب او في اي حتة. يعني كنا اقول زمان يعني من عشرين نقول ايه؟ في الغرب. احنا دلوقتي بقى عادي هنا. يعني بيعمل كل حاجة
ما فيش حاجة ما بيعملهاش يعني كل حاجة آآ كشهوة يعني ممكن يتمناها انسان هو بيعملها وفي الاخر مات منتحر وفي الاخر في مصحة بيتعالج من الاكتئاب وفي الاخر حابس نفسه في الاوضة بنشوف ده يا جماعة ولا ما بنشوفش؟ بنسمع عنه ولا ما بنسمعش؟ طب ليه؟ يعني يعمل ايه تاني طيب؟ لأ هو ماشي غلط اصلا. هو ماشي غلط
انت بدن وروح بدن واروح وقلنا لكم بقى الفلسفة بقى اللي هو ايه؟ انك تسرف في رفاهية البدن انت بتضر بالروح بتضر بالروح خلاص الامام الشافعي كان بيقول ايه الامام الشافعي
دي ابيات جميلة جدا بيقول سهري لتنقيح العلوم الذ لي من وصل غنية وطيب عناق يعني عشان انا بتكلم عليه دلوقتي اللذة اللي بيحس بها اهل الايمان فاكر الشافعي يقول ايه؟ اسهر انقح العلوم وكذا طبعا الامام الشافعي امام جبار. يعني حاجة كده عقلية
جبارة في في تاريخنا يعني عقلية يفخر بها احمد ابن حنبل عشان بس تفهموا يعني ايه الامام الشافعي يعني ماشي احمد ابن حنبل وكان قريبا من المشفى ايه في السن يعني ممكن تقول قرين له ممكن تقول كده
وبعدين ييجي الامام الشافعي فاحمد ابن حنبل يسيب مجالس الشيوخ الكبيرة ويجي يحضر للشافعي وطبعا ده عندهم ازاي تعمل كده؟ عن حنبل محدث وفقيه وكذا فيسيب مجالس الحديث اللي بياخد فيها الحديث بسند عالي. عشان تفهموا اللي انا هقوله ده لازم يفهم حاجة
لما اقتربت من النبي صلى الله عليه وسلم في السند كان شرفا لك يعني مثلا الف بيروي عن باء وباء بيروي عن جيم وجيم بيروي عن دال ودال دا عن الصحابي عن النبي صلى الله عليه وسلم
خلاص فكده الف بينه وبين النبي اربعة. عليه الصلاة والسلام. باء وجيم ودال والصحابي مش كده؟ باء بينه وبين النبي كم؟ عليه الصلاة والسلام؟ تلاتة فنقول النداء ده في هذه السلسلة اشرف من الف. قد يكون الف ده اعلم واشرف وانما في السلسلة دي. لانه اقرب لمن
للنبي عليه الصلاة والسلام. فاهمين طيب تخيلوا كده احنا قاعدين اهو في مجلس وانا بروي احاديث فبيني وبين النبي عليه الصلاة والسلام تلاتة مسلا فواحد غايب من المجلس ده فانا مش هعيد له بقى المجلس تاني. يقوم يجي يقول لواحد من اللي قاعدين ارو لي انت الاحاديس
كده نزل درجة مش كده ؟ لانه بدال ما كان بيرويها عني. وبينه وبين النبي اربعة صلى الله عليه وسلم بقى يرويها عن واحد تحت فما بينه وبين النبي ايه
خمسة فكان المحدثون زمان ممكن يسافروا علشان ياخدوا الحديث عالي لان ده شرف يا جماعة العلم زمان كان حاجة تانية غير اللي احنا مش بقى نايم على ضهرك وجوجل وايه المكتبة الشاملة ما كانش فيه الكلام ده خالص
وكانوا علماء كانوا علماء يسافر يا جماعة ده ده موجود في الكتب. ممكن يسافر عشان حديث واحد يسافر يعني ايه يسافر مش يسافر يعني يطلع سوبر جيت ولا اوبر ولا اندرايف من تحت البيت
يعني ايه يسافر زمان يعني عيشوا بقى نفسية اللي بيسافر زمان ده عشان ياخد حديس واحد عالي خلاص؟ فاحمد ابن حنبل جه الشافعي ساب مجلس التحديث اصلا وراح قعد قعد للشافعي. فقالوا له يعني تسيب الحديس وتروح تقعد يعني هذا الشاب الصغير
قال احمد شوف بقى فقه الامام احمد قال ان فاتنا الحديث عاليا اخذناه نازلا. صحيح هقل درجة لكن هناخده وان فاتنا عقل هذا الغلام لن ندركه ابدا فهمتم؟ فالشافعي كان كان فذا. الشافعي يا جماعة حط علم من اوله لاخره كده. يعني ايه؟ علم راح مصنفه كده من اوله يعني
وبعدين بقى كل اللي جم بعديه ابتدوا ياخدوا من كلام الشافعي ويزودوا عليه وينقصوا العلم ايه ها حد يعرف اصول الفقه اصول الفقه الشافعي حطه من اوله لاخره ودي حاجة برضو كبيرة يعني اللي فاهم يعني وضع العلوم فدي حاجة كبيرة يعني احنا ما نعرفش علم حد حاطه من اوله لاخره غير علمين
اصول الفقه وايه والعروض وصول اصول الفقه والعروض دول العلمين اللي جه واحد كده راح حاطط العلم جابوا من هنا لهنا خلصت ماشي؟ مين اللي حط العروض ده حد يعرف؟ طب ده واجب. ها؟ احسنت. الخليل
احنا ايه اللي جابنا الشافعي؟ اه الشافعي بقى كان بيقول ايه؟ سهري لتنقيح العلوم الذ لي من وصل غنية وطيب عناقي ماشي يعني للشباب دماغهم هو لأ يعني ايه يعني يعني يقول لك ايه خد مسلا انا ولا زوجة ولا كذا وعانق هيقول لك لا لا
سهروا سهروا لتنقيح العلوم الذ. الذ لي من وصل غنية وطيب عناقى وصبير اقلامي على صفحاتها احلى من الدكاء والعشاق والذ من نقر الفتاة لدفها. نقري لالقي الرمل عن اوراقي
وابيت سهران الدجى وتبيته نوما وتبغي بعد ذلك بعد ذاك لحاقه هنا بقى هي القضية البيت الاخير ده الشافعي لذته في ايه زي واحدة وكان جوزها متجوزها لوحدها كان عالي وحد يجيب لي مين هو؟ كان عالم يعني كبير فايه وكان التعدد زمان كان موجود. يعني فكانوا ايه ويعني ايه؟ يقولوا لها يا بختك ومتجوز لك لوحدك فتقول لهم ايه
هذه الكتب اشد علي من ثلاث ضرائر مكتبته دي آآ يعني يعني يروح يتجوز بس يبعد عن الكتب. ليه؟ هو دي لذته لذته متعته بهذه الكتب اشد علي من ثلاث ضرائب
مش عارف مين سفيان ولا حد يشوف مين اللي قالت كده يعني مرات مين يعني فالشافعي شوفوا يا جماعة لزته والمتعة اللي بيحس بيها متعة اشد بكتير واكبر بكتير من متع اهل الدنيا
فين الاشكال؟ اخر بيت وابيت سهران الدجى وتبيته نوما وتبغي بعد ذاك لحاقه سبب اللحاق في العلم او لحاقه حتى في تحصيل هذه اللذة. ما هو اللذة يا جماعة دي اللذة دي ما بتجيش كده يعني ايه مش انا نايم النهاردة آآ دماغي كلها في الشهوة
هصحى الصبح الاقي نفسي عاوز علم وعاوز دين وعاوز لأ لأ الا ان يفتح الله عز وجل. يعني انا لا اتألى على الله. اه ممكن يحصل ممكن. انسان ينصلح حاله في لحظة
انما الاصل فين؟ في كتاب الله عز وجل. والذين جاهدوا فينا لنهدينهم هذا هو الاصل والذين جاهدوا فينا لنهدينهم سبلنا. وان الله لمع المحسنين. فالاصل انك لازم تجاهد شوية. لازم تبقى راجل من الاخر كده
راجل رجال لا تلهيهم تجارة لازم تبقى راجل الراجل بتعمل ايه؟ بتجاهد في الله تجاهد نفسك تجاهد شهوتك مش اول ما تشوف الزوحليقة تتزحلق تركب على طول لازم تجاهد فاذا جاهدت ابشر
ابشر والذين جاهدوا فينا لنهدينهم وفي الحديث من اتاني يمشي اتيته هرولة اذا تقرب الي عبدي شبرا تقربت منه اه ذراعا من تقرب مني شبرا تقربت منه ذراعا من تقرب مني ذراعا تقربت منه باعا. ومن اتاني يمشي اتيته هرولة
فابشر يبقى ده المعنى التاني اللي عاوزين نخرج به الطمأنينة والسكينة اللي هنشعر بها في الدنيا لكن محتاجين مجاهدة في الاول محتاجين مجاهدة. اول ما هتنفتح لك هذه الطاقات وهذه الابواب
انت بنفسك مش هتبقى حابب ترجع خلاص اللذة اللي حسيتها مش عاوز تفقدها يبقى اول حاجة فكرة الايه ؟ يلا حد بقى يقول لنا بقى ولا بلاش نرجع اه نرجع زي زمان. هنختم خلاص الدرس
حد يقول لنا حاجة توافر فيها آآ تلات شروط. سمعها باذنه ومست قلبه وهينبني عليه هطلع هعمل واحد اتنين تلاتة. مش لازم يقول واحد اتنين تلاتة يعني بس يقول اه دي اسرت في
يلا مين كلمة كلمة ممكن كلمة اصلا مش في صلب الدرس بس هي كلمة سمعها وقال اه والله دي اه ازاي كده؟ في حاجة ولا ها اسعى ورا الروح تمام احسنت. يعني مش هتيجي لك هي يعني انت لازم تسعى تقصد كده
اه جميل اتفضل. هو بيقول انك تسعى ورا لذة الروح. يعني انت مش هتفضل قاعد مكانك. خليني بقى يعني اجود عليه شوية. مش هتفضل قاعد مكانك بنفس بنفس افعالك بنفس حالك
ومستني لذة الروح تشعر بها لأ مش هيحصل وعرفنا الفلسفة بقى اللي هي حتة الايه ان اللي هيصلح دي غالبا هيبقى بيعكنن بدنك. غالبا هنيجي نقول لك صم اسهر. بطل كلام بطل خلطة
هي دي الحاجات اللي بتسمو بها الروح فتلاقي كل دي من ملذات البدن فانت عاوز تبقى بتعمل كل ده وحاسس بايه بلذة الروح. طب ازاي ازاي لأ اسعى يا عبد
صح؟ مش كده؟ ماشي. قل من عائز يقول هنا جميل جميل بيقول يعني من الحاجات اللي يعني مست قلبه وهيعمل بها الزم نفسه انه ما يخرجش من المسجد الا اضطرارا. يعني ايه؟ يبقى دي حالتنا يا جماعة كده. تفضل قاعد لغاية ما الراجل ييجي ايه يقفل الباب ويلا لازم
تخرج تقوم ايه مش هتخرج برضو. قلت له طب معلش سبني شوية. طب يعني كده. يعني ماشي اه ليه؟ علشان تبقى واحد من السبعة الذين يظلهم الله في ظله يوم لا ظل الا ظله. رجل قلبه
معلق بالمساجد رجل قلبه معلق في المساجد. روايتين. ايه تاني؟ اخر حد اهلا اهلا منور اتفضل طب يتاهوا بقى ماشي مشيها تبيته. ماشي نوما وتبغي بعد ذاك لحاقي ايه بقى
ايوة يعني هو بيقول للبيت الاخير للامام الشافعي يعني على قدر الايه البذل يكون التحصيل ان شاء الله ناخد واحد كمان في حد الناحية دي ؟ ايوة كده اتفضل اخر حاجة بقى
الفرق الكبير اللي هو احسنت احسنت معنى جميل جدا وله شاهد في الاية هو بيقول ايه يا جماعة؟ بيقول ان الفرق الكبير ده هو الايمان والكفر هو الايمان والكفر هنا في يا جماعة في ترتيب الاية وهنختم بها ان شاء الله. الترتيب برده عجيب. قال الله عز وجل والذين كفروا اعمالهم كسراب بقيع
الترتيب الطبيعي للجملة واعمال الذين كفروا كسراب بقيادات ترتيب الجملة اعمال الذين كفروا كسراب بقيع. ده الترتيب الطبيعي للجملة. يعني لو قلت لك قل لي جملة بترتيبها الطبيعي هتقول كده. اعمال الذين كفروا
ابن بقيعة والى اخر الجملة. ربنا ما قلش كده ربنا قدم الذين كفروا. قال والذين كفروا اعمالهم اتى بضمير يعود عليهم طيب ليه؟ ما هو اعمال الذين كفروا كسراب بقيعة
لا الذين كفروا اعمال لهم. الهاء دي عايدة على مين؟ على الذين كفروا طب ليه كل ده علشان المعنى اللي قاله علشان ينبهنا على معنى ان ما وقعوا فيه انما وقعوا فيه بكفرهم
هذا الاضطراب هذه الحيرة آآ هذا الوجل الذي في القلوب هذا الضيق الحاصل بسبب الايه الكفر. خلاص؟ طبعا احنا يعني خدناكم كده في دوكة ما قولنالكوش المسلين دول يعني ايه اصلا مش كده يعني؟ يعني ايه سراب ويعني ايه ظلام يعني المثلين دول يا جماعة مثالين على التنويع ولا على
ولا يعني كل مسل في حالة من الاحوال بسرعة كده يعني كنا المفروض ندي مساحة للموضوع ده بس خلاص. في دقيقة واحدة هقول لكم فرق مهم بعض العلماء قال ان المثال الاول بتاع السراب ده في الاخرة ومسال الظلمات في الدنيا. ازاي
انه السراب انت بتبقى فاكره حاجة امتى بتكتشف انه مش حاجة؟ لما توصل له؟ مش كده فيبقى ده مثال لاعمال الكفار في الاخرة. هم هيجوا يوم القيامة وفاكرين ان اعمالهم دي نافعة وهتنفعهم يوم القيامة يفاجئوا انه لأ مش هتنفعكم
مش كده؟ طب ربنا قال ده في القرآن؟ اه قالوا في القرآن في سورة بتقرأها كل جمعة. سورة الكهف مش كده؟ ماذا قال الله عز وجل؟ قل هل ننبئكم بالاخسرين اعمالا؟ ها؟ الذين ضل بس ولا ايه
الذين ظل سعيهم في الحياة الدنيا وهم يحسبون انهم يحسنون صنعا هم فاكرين ان بيعملوا حاجة ييجوا يوم القيامة لولا ما كانوش بيعملوا حاجة لم يجده شيئا. في الاية التانية وبرضو بتقرأ بتقرأ كل جمعة في الصلاة
هل اتاك حديث الغاشية وجوه يومئذ خاشعة عاملة ناصبة في الدنيا تصلى نارا حامية يوم القيامة فهمتوا عاملة ناصبة تصلى نارا حامية على احد وجوه التفسير فده موجود ماشي؟ وقدمنا الى ما عملوا من عمل يبقى عمل ولا ما عملوش
عملوا فجعلناه هباء منثورا طب احنا نخاف من ايه؟ اولا نخاف من الكفر. تاني حاجة ونختم بها. نخاف من محبطات الاعمال اوعى تفتكر نفسك بقى انك خلاص انا مسلم. فكل الاعمال اللي بعملها اجي يوم القيامة الاقيها. افرض كنت برائي
واحد رأى في عمله يريد غير الله يريد الله وغيره معه فتلاقي انت تحسب انك احسنت صنعا فتأتي يوم القيامة وتجد الرب عز وجل يقول انا اغنى الشركاء عن الشرك
من ده حديث قدسي فعلا. من عمل عملا اشرك فيه معي غيري تركته وشركه يقال له يوم القيامة في حديث اخر اذهب للذي اشركت فانظر هل تجد عنده شيئا؟ روح بقى للناس
اللي كنت مستني بعد ما تخلص الصلاة في رمضان ييجوا يقولوا لك يا عم ده انت احلى صوت ده انا باجي لك آآ بركب مش عارف منين روح للناس اللي كنت بتستنى عشان ياخدوا معك السيلفي وينزلوا الصورة على
روح للناس اللي كانوا يفسحوا لك في المجلس عشان يعدوك عشان انت الشيخ فلان ولا الاخت فلانة اللي بتقرئنا ولا الاخت علانة اللي بتدينا الدرس وهي دي الحاجات اللي بتنشطك عشان تعمل ده
اذهب اليه. رح بقى قل لهم واول من صاع بهم النار ثلاثة ايه قال له في كافيك قال له ايه كذبت تعلمت ليقال عالم قرأت القرآن ليقال قارئ وقد قيل
مش خلاص خدت حظك في الدنيا؟ مش اتقال لك العام الفلاني والشيخ الفلاني والقارئ الفلاني وقد قيل اذهبوا به الى النار اقول قولي هذا واستغفر الله العظيم لي ولكم. سبحانك اللهم وبحمدك. اشهد ان لا اله الا انت. نستغفرك ونتوب اليك. والسلام عليكم ورحمة الله وبركاته